Tag med og oplev det tidlige fiskeri efter storlaksen!
LYF-017
Intet kan sammenlignes med stemningen ved lakseelven i de lyse juni-nætter, når storlaksen stiger fra havet. Orkla har de sidste mange sæsoner oplevet en betydelig øgning i antallet af storlaks og mellemlaks. Det betyder normalt en rigtig god opgang af storlaks og kæmpe laks de efterfølgende år. Her taler vi om laks i størrelsen 7-12 kg med 3 år i havet, samt endnu større fisk med 4 år i havet, som kan opnå en størrelse på mellem 15 og 20 kg.
Det er disse kæmper, som vi jagter under den lyse juni-himmel.
Turen laves i samarbejde med www.nordicanglers.com
Ljøkel vald, Nedre Ekli Vald og Metli Vald.
De berømte Ljøkel vald ved Vormstad og Nedre Ekli er kendt af de fleste laksefiskere. De er nogle af de absolut bedste og mest fangstgivende strækninger i Orkla. Specielt i sæsonens tidlige uger er denne del af elven at fortrække. Vi fisker efter et rotationsskema på de 3 zoner med 4 fiskere på hver zone. Vi skifter zone hver 6 time.
Under opholdet bor vi i en stor hytte af god standard. Der findes separate soveværelser, opholdsrum, køkken og spiseplads. Hytten ligger centralt i forhold til fiskevandet, og der findes fine muligheder for indkøb i nærområdet.
9. - 13. juni 2020: Pris per person kr. 8.995,-
5 ledige pladser tilbage i 2020.
Maksimalt 12 deltagere på turen.
Se hvad prisen indholder samt praktiske informationer længere nede på siden.
7 dages fiskeri og 7 overnatninger i delt dobbeltværelse med separate senge.
Privat instruktion / guidning i starten af ugen.
Transport til/fra Orkla – det er nødvendigt at have en bil til rådighed på turen.
Turen er “kør selv” tur. Vi hjælper dog gerne med at arrangere samkørsel, såfremt dette er muligt.
Alternativt kan vi arrangere flyrejse til Trondheim og billeje – kontakt os for særskilt tilbud på denne løsning.
Øvrige måltider, drikkevarer.
Fluefiskegrej. (det er kun tilladt at fiske med flue/fluestang)
Øvrige artikler af personlig karakter.
Gratis laksefiskekursus:
De tidlige uger i juni byder på flere udfordringer for laksefluefiskere, og det kræver en god forberedelse. Belønningen er til gængæld så meget større, når anstrengelserne bærer frugt, og en af elvens sølvblanke sværvægtere griber fluen i en kraftig vending.
Som forberedelse til lakseturen tilbyder Strobel Travel, i samarbejde med Nordic Anglers, et gratis forberedelseskursus, som afholdes i Aarhus i april/maj måned.
Kursusledere er Lars Peter Sørensen og John Petermann.
Begge er særdeles erfarne laksefluefiskere.
Lars Peter er turleder på rejsen igen i 2020, og har besøgt Orkla mange gange tidligere, og kender elven særdeles godt.
Tilpasning af udstyr til det tidlige fiskeri – stænger og særligt fokus på flueliner
Grundlæggende kasteinstruktion med tohånds-stang
Grundlæggende teori og taktik for det tidlige laksefiskeri
Fluer, forfang og andre vigtige detaljer omkring udstyr generelt
Fluebindings kursus, hvor vi binder et par velfangende laksefluer til det tidlige fiskeri
Bemærk at fiskeriet sker i henhold til de gældende regler for laksefiskeri i Orkla.
Disse regler kan variere fra sæson til sæson, og det er enhver deltagers eget ansvar at sætte sig ind i reglerne.
Tilmelding og info omkring turen kontakt John Petermann på mail jaap@strobeltravel.dk eller på telefon 2032 4220